པཎ་གྲུབ་བཅུ་བདུན་གྱིས་བརྩམས་པའི་ལེགས་བཤད་དེ་དག་ལ་ང་ཚོས་སློབ་སྦྱོང་བྱེད་ཀྱི་ཡོད་པ་རེད།སློབ་སྦྱོང་བྱེད་པ་ནི་ཆོ་ག་འདོན་པ་ལྟ་བུ་དང་།རྔ་ཇི་ལྟར་རྡུང་བ་དང་སྦུབ་ཇི་ལྟར་དཀྲོལ་དགོས་པ་ལྟ་བུའི་སྐད་ཆ་མ་རེད།སེམས་ཇི་ལྟར་འདུལ་རྩུབ་བྱེད་དགོས་ཀྱི་ཡོད་པ་དེ་དག་སྨོན་ལམ་བརྒྱབ་ནས་འདུལ་དགོས་པ་རེད་གསུངས་མི་འདུགརང་གཞན་སུ་ཡང་སྡུག་བསྔལ་མི་འདོད་པ་དང་བདེ་བ་འདོད་པ་རེད།སྡུག་བསྔལ་གྱི་རྒྱུ་གང་གིས་བྱེད་བཞིན་འདུགཕྱི་ལོགས་རྐྱང་བར་ཡོད་པ་རེད་དམ།བདེ་བའི་རྒྱུ་གང་ནང་ཡོང་གི་འདུགཕྱི་ལོགས་རྐྱང་རྐྱང་ནས་རེད་དམ།མ་རེད།གཙོ་བོ་ནང་སེམས་རྒྱུད་ནས་བདེ་བ་དང་སྡུག་བསྔལ་ཡོང་བཞིན་ཡོད།མིའི་རྣམ་དཔྱོད་བེད་སྤྱོད་ཀྱིས་དེ་དག་ལ་ཞིབ་འཇུག་བྱས་ཏེ་སེམས་མ་སྐྱིད་པ་བཟོ་མཁན་གྱི་ཆ་དེར་གཞི་རྟེན་ཅི་ཞིག་འདུགསྨོན་ལམ་བརྒྱབ་ནས་བསྡད་པ་མ་ཡིན་པར་སེམས་མ་སྐྱིད་པ་གང་ནས་ཡོང་བཞིན་པ་ལ་བརྟག་དཔྱད་བྱས་ཏེ་སེམས་མ་འདུལ་བའི་རྒྱུ་རྐྱེན་དེ་ལ་འགྱུར་བ་གཏོང་རྒྱུ་དང་།སེམས་འདུལ་བའི་རྒྱུ་རྐྱེན་དེ་དག་ཇི་ལྟར་ཡོང་བཞིན་པ་ཤུགས་ཆེ་རུ་གཏོང་རྒྱུ་རིགས་པའི་རྒྱུ་མཚན་གྱི་ཐོག་ནས་འགྲོ་བཞིན་ཡོད་པ་རེད།དེར་བརྟེན་དཔལ་ནཱ་ལེནྡྲའི་མཁས་པ་གཙོ་བོའི་གྲས་སློབ་དཔོན་ཕྱོགས་གླང་དང་།དཔལ་ལྡན་ཆོས་གྲགས་སོགས་ཀྱིས་རིགས་པ་འགོད་སྟངས་ཇི་ལྟར་བྱེད་དགོས་པའི་སྐོར་ལ་མཐོང་བ་མངོན་གྱུར་ལ་སྒྲུབ་བྱེད་བཀོད་དགོས་པ་མི་འདུགཅུང་ཟད་ལྐོག་གྱུར་གྱི་རིགས་རིགས་པས་ཇི་ལྟར་སྒྲུབ་ཀྱི་ཡོད་པ་རེད།ཐར་བ་དང་བདེན་འཛིན་གྱི་རྣམ་གཞག་མང་པོ་གསུངས་ཡོད།གང་ལྟར་ནང་སེམས་རྒྱུད་འདུལ་བའི་འགྲོ་སྟངས་ལ་དཔྱད་པ་བྱས་ཏེ་འགྲོ་བཞིན་པ་ཞིག་ཆགས་ཀྱི་ཡོད།